CELEX: 62009CN0065
Language: sk
Date: 2009-02-16 00:00:00
Title: Vec C-65/09: Návrh na začatie prejudiciálneho konania, ktorý podal Bundesgerichtshof (Nemecko) 16. februára 2009 – Gebr. Weber GmbH/Jürgen Wittmer

18.4.2009   
            
            
               SK
            
            
               Úradný vestník Európskej únie
            
            
               C 90/17
            
         Návrh na začatie prejudiciálneho konania, ktorý podal Bundesgerichtshof (Nemecko) 16. februára 2009 – Gebr. Weber GmbH/Jürgen Wittmer
   (Vec C-65/09)
   2009/C 90/26
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobca: Jürgen Wittmer
   
      Žalovaná: Gebr. Weber GmbH
   
      Prejudiciálne otázky
   
   
               1.
            
            
               Majú sa ustanovenia článku 3 ods. 3 prvého a druhého pododseku smernice 1999/44/ES (1) Európskeho parlamentu a Rady z 25. mája 1999 o určitých aspektoch predaja spotrebného tovaru a záruk na spotrebný tovar vykladať tak, že je s nimi v rozpore vnútroštátna právna úprava, podľa ktorej môže predávajúci v prípade dodania spotrebného tovaru v nesúlade s kúpnou zmluvou odmietnuť spôsob nápravy zvolený spotrebiteľom aj vtedy, keď by mu tento spôsob nápravy spôsobil náklady, ktoré by v porovnaní s hodnotou tovaru, ktoré by tovar mal v prípade, ak by nesúlad s kúpnou zmluvou neexistoval, a v porovnaní s významom nesúladu s kúpnou zmluvou pre neho boli neúnosné (absolútne neprimerané)?
            
         
               2.
            
            
               V prípade kladnej odpovede na prvú otázku: Má sa ustanovenie článku 3 ods. 3 tretieho pododseku vyššie uvedenej smernice vykladať tak, že predávajúci v prípade uvedenia spotrebného tovaru do stavu v súlade so zmluvou formou náhradnej dodávky tovaru, musí znášať náklady spojené s odstránením spotrebného tovaru nezodpovedajúceho zmluve z inej veci, do ktorej ho spotrebiteľ zabudoval určeným spôsobom a v súlade s jeho účelom?
            
         
      (1)  Ú. v. ES L 171, s. 12; Mim. vyd. 15/004, s. 223.